**HANKELEPINGU projekt**

**Siseministeeriumi infotehnoloogia- ja arenduskeskus (SMIT või *tellija*)**, registrikood 70008440, aadress Mäealuse 2/2, 12618, Tallinn, keda esindab põhimääruse alusel peadirektor …

***… (täitja)****, registrikood ……..….., aadress……., keda esindab seaduse alusel/ volikirja alusel …….*

***Asutus (maksja),*** *registrikood ……..….., aadress……., keda esindab …….*

1. **Üldandmed**
   1. Lepingu sõlmimise alus: riigihanke „Rahvastikuregistri uue menetlustarkvara testimistööd“ (292608)alusdokumentide ja täitja pakkumuse alusel.
   2. Lepingu täitmist rahastatakse välisvahenditest, kaasrahastanud Euroopa Liit, SF 2021-2027 „Siseministeeriumi valdkondlik digipööre“, algatus „RR menetluste uuendamise I etapp (menetluste kaasajastamine), projekti nr 2021-2027.1.02.23-0012 vahendid, toetuse kood 1S40-RF21-01212-RR3.
   3. Poolte lepingulised kontaktisikud on:

1.3.1. Tellija kontaktisikud:

1) Regina Raag, e-post: [regina.raag@smit.ee](mailto:regina.raag@smit.ee) , tel. 50 660 505017 või tema asendaja;

2) Maie Ristissaar, e-post: Maie.Ristisaar@smit.ee, tel. 5346 3048 või tema asendaja;

1.3.2. Täitja kontaktisik:

1) *………...…., e-post …….…., tel. ……...;*

* 1. Lepingu lahutamatuks osadeks on järgnevad lisad:
     1. Lisa 1 – SMIT käsunduslepingu üldtingimused;
     2. Lisa 1.1 - Üleandmise-vastuvõtmise akti vorm
     3. Lisa 2 – Tehniline kirjeldus;
     4. Lisa 2.1 – Mittefunktsionaalsed nõuded;
     5. Lisa 3 – Täitja pakkumus;
     6. Lisa 4.1 – IT testija CV.
  2. Lepingu juurde kuuluvateks lahutamatuteks osadeks loetakse kõik lisad ja riigihanke alusdokumendid ning täitja riigihankes esitatud pakkumus ja pooltevahelised kirjalikud teated, mida lepingu lisadena eraldi ei allkirjastata.
  3. Lepingu tõlgendamisel lähtutakse võlaõigusseaduses sätestatud lepingu tõlgendamise reeglitest ning prioriteetsuselt hankelepingust ning seejärel käsunduslepingu üldtingimustest. Kui hankelepingus ei ole välistusi üldtingimustest, siis kohaldatakse üldtingimustes sätestatut.

1. **Lepingu ese**
   1. Lepingu alusel teostab täitja testimistöid (edaspidi ka teenus või tööd) vastavalt Lisale 2 ja

tellija tasub teostatud töötundide eest vastavalt käesolevale lepingule.

* 1. Lepingu kogumaksumus on maksimaalselt … eurot, millele lisandub käibemaks. Kogumaksumus sisaldab ka kõiki intellektuaalomandiga seotud tasusid.
  2. Täitja tagab lepingu kohase täitmise lepingu kehtivusaja jooksul, mille lõpptähtaeg on 31.07.2026. Lepingu lõppemiseks on kaks alust, olenevalt kumb saabub esimesena:
     1. lõpptähtaja saabumisega (olenemata, kas maksimaalsed töömahud on saavutatud) või;
     2. punktis 2.4 nimetatud maksimaalse töötundide mahu saavutamisega.
  3. Täitja meeskonna tööde maksimaalne maht:

|  |  |  |  |  |
| --- | --- | --- | --- | --- |
| **Meeskonnaliige (roll)** | **Igakuine orienteeruv töövoog töötundides** | **Maksimaalne töötundide maht kokku** | **Töötunni hind km-ta**  ***(pakkumusest)*** | **Meeskonnaliikme töö maksimaalne hind kokku km-ta** |
| IT testija | 168 | 2016 |  |  |

1. **Lepingu täitmine**
   1. Täitja alustab lepingu täitmist esimesel võimalusel pärast selle sõlmimist, kuid mitte hiljem kui 1 kuu jooksul alates lepingu sõlmimisest.
   2. Tellija teavitab täitjat lepingu täitmise hilisemast algustähtajast ja täitmisega viibimise põhjusest e-kirja teel.
   3. Täitja ei tohi ületada lepingu täitmisel maksimaalset töötundide mahtu kokku. Tellija ei ole kohustatud võimaldama Täitjale maksimaalsete töötundide mahu teostamist, kui punktis 2.3 nimetatud lõpptähtaeg on saabunud ning maksimaalete töötundide maht ei ole antud ajaks saavutatud.
   4. Täitja rakendab tööde teostamisel pakkumuses esitatud meeskonnaliikme.
   5. Töid teostatakse üldjuhul täitja valitud asukohas.
   6. Töö teostamiseks kasutatakse tellija töövahendeid.
   7. Täitja kohustub tellijat teavitama vähemalt 14 päeva ette e-kirja teel meeskonnaliikme planeeritud puhkustest ja lähetustest juhul, kui puhkuse või lähetuse kestus on 4 või rohkem kalendripäeva. Täitja kohustub esitama tellijale hankelepingu alusel töid vahetult teostavate meeskonnaliikmete puhkusegraafiku 2026. aasta kohta 1. aprilliks 2026. aastal. Juhul, kui puhkusegraafikusse tehakse muudatusi, informeerib täitja tellijat sellest kirjalikku taasesitamist võimaldavas vormis esimesel võimalusel, kuid mitte hiljem kui 14 kalendripäeva enne puhkuse algust.
   8. Hankelepingu alusel töid vahetult teostava meeskonnaliikme vahetamisel/asendamisel kohustub täitja järgima head tava tagamaks sujuv töökorraldus lepingu täitmisel.
2. **Taustakontrolli teostamine**
   1. Täitja poolt töid teostava meeskonnaliikme osas viiakse enne tema poolt tööde teostamisega alustamist läbi politsei ja piirivalve seaduse § 7(59) sätestatud taustakontroll (alus § 7 (59) lg 1 p 2).
   2. Täitja on kohustatud informeerima tööle asuvat meeskonnaliiget taustakontrolli teostamise vajadusest.
   3. Taustakontrolli läbiviimiseks edastab täitja tellijale vastava meeskonnaliikme kirjaliku nõusoleku hiljemalt 5 (viie) tööpäeva jooksul. Tellija annab täitjale vajaliku nõusoleku vormi. Juhul, kui täitja ei edasta viidatud aja jooksul nõusolekut loetakse see täitja poolseks  viivituseks.
   4. Kui meeskonnaliige keeldub taustakontrolliks nõusoleku andmisest, on tellijal õigus keelduda vastava meeskonnaliikme tööle lubamisest ning nõuda meeskonnaliikme vahetamist.
   5. Tellijal on õigus keelduda meeskonnaliiget töid teostama lubamast, kui taustakontrolli tulemusena teatavaks saanud informatsiooni kohaselt ei ole meeskonnaliige sobilik tellija töid teostama. Lähtuvalt informatsiooni tundlikkusest, ei avaldata täitjale taustakontrolli käigus saadud andmeid.
   6. Juhul kui meeskonnaliige ei nõustu taustakontrolliga või ei osutu selle tulemusena tellijale  sobivaks, kohustub täitja tagama meeskonnaliikme kohese vahetamise. Kui konkreetses tellimuses või hankelepingus ei ole sätestatud teisiti, siis nimetatud põhjusel meeskonnaliikme vahetamine ei ole aluseks tarne tähtaja muutmiseks.
3. **Vastutus**
   1. Lisaks mujal lepingudokumentides sätestatud tingimustele on tellijal õigus nõuda ja täitjal on kohustus maksta leppetrahvi tarne üleandmisega viivitamisel 1% hankelepingu kogumaksumusest iga viivitatud tööpäeva eest.
   2. Lepingu olulise rikkumise korral on tellijal õigus esitada täitjale leppetrahvi nõue 5500 eurot iga rikkumise eest.
4. **Tööde vastuvõtmine ja arveldamine**
   1. Arveldusperioodiks on üks kuu.
   2. Lepingu täitmine toimub töötunnipõhisel arvestusel, tellija tasub üksnes lepingu alusel tellitud ja teostatud töötundide eest.
   3. Töid teostava meeskonnaliikme ühe (1) töötunni maksumus ilma käibemaksuta on nimetatud punktis 2.4.
   4. Täitja esitab tellijale allkirjastatud üleandmise-vastuvõtmise akti (Lisa 1.1) eelnenud perioodi kohta 5. kuupäevaks.
   5. Täitjal on õigus esitada e-arvete operaatori kaudu Eesti e-arve standardile vastav e-arve pärast üleandmise-vastuvõtmise akti allkirjastamist.
   6. E-arves peab lisaks standardis nimetatud andmetele olema toodud tellija kontaktisiku perekonnanimi, riigihanke viitenumber, hankelepingu number, hankelepingu osa viitenumber ja välisvahendite projekti korral selle tunnus.
   7. Arve maksetähtaeg on 21 kalendripäeva arvates nõuetekohase arve saamisest.
5. **Välisvahendite kasutamisest tulenevad nõuded** 
   1. Välisvahendite kasutamise lõpptähtpäev on 31.08.2029.
   2. Kui tegevuste raames tekib avalik vaade kliendile, siis lisatakse võimalusel tööde teostaja logo või viide töö teostajale.
   3. Pooled on teadlikud ja kohustatud täitma nõudeid, mis kohalduvad partnerile ja Euroopa Liidu ühtekuuluvus- ja siseturvalisuspoliitika fondidest rahastatud projektidele ning mis on toodud:

7.3.1. Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduses ([<https://www.riigiteataja.ee/akt/130062023056>](https://www.riigiteataja.ee/akt/130062023056)); 3.2 Vabariigi Valitsuse 12.05.2022 määruses nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ ([<https://www.riigiteataja.ee/akt/105072023254>](https://www.riigiteataja.ee/akt/105072023254));

7.3.2. Vabariigi Valitsuse 12.05.2022 määruses nr 54 „Perioodi 2021–2027 ühtekuuluvusja siseturvalisuspoliitika fondide vahendite andmisest avalikkuse teavitamine“ ([<https://www.riigiteataja.ee/akt/117052022012>](https://www.riigiteataja.ee/akt/117052022012)).

1. **Intellektuaalne omand**
   1. Täitja loovutab tellijale kõik varalised õigused autoriõiguse seaduse tähenduses vastavalt käsunduslepingu üldtingimustele.
2. **Lepingu kehtivus ja selle muutmine**
   1. Leping loetakse sõlmituks hetkest, mil pooled on selle allkirjastanud ning kehtib kuni poolte kohustuste täitmiseni.
   2. Tellijal on õigus lepingu täitmise tähtaega pikendada tellijast või vääramatu jõu asjaolu esinemisest tingitud viivituse võrra.
   3. Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima peale lepingu lõppu.
   4. Tellijal on õigus hankeleping täitja suhtes erakorraliselt üles öelda hankelepingu olulise rikkumise tõttu või muul üldtingimustes kehtestatud alusel.
   5. Pärast hankelepingu sõlmimist esitab täitja iga oma alltöövõtja, kellega sõlmitud alltöövõtulepingu käibemaksuta maksumus ületab 50 000 eurot, nime ja registrikoodi ning alltöövõtulepingu nimetuse, kuupäeva, numbri ja summa.
3. **Täitja kinnitused**
   1. Täitja avaldab ja kinnitab, et:
      1. ta on lepinguga ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      3. ta on tutvunud lepingu lahutamatuks osaks olevate käsunduslepingu üldtingimustega.

*Leping on allkirjastatud digitaalselt.*

**Lisa 1.1** **Üleandmise-vastuvõtmise akti vorm**

Alus (*täida need read, mis kohalduvad):*

Riigihanke viitenumber: …

Hankelepingu nr …, sõlmitud … a.,

Hankelepingu osa viitenumber:

Välisvahenditest rahastatud projekti nr ja nimetus: … ja …

Käesolevaga annab ………….. (täitja *ettevõtte nimi)* üle ning ……. (tellija *asutuse nimi*) võtavad vastu (edaspidi lepingu ese):

|  |  |  |  |  |  |
| --- | --- | --- | --- | --- | --- |
| **Meeskonnaliige (roll)** | **Teostatud töötunnid** | **periood** | **Vastuvõetud töö** | **Töötunni**  **hind km-ta** | **Meeskonnaliikme teostatud töö hind kokku km-ta** |
|  |  |  |  |  |  |
|  |  |  |  | *KOKKU km-ta:* |  |
|  |  |  |  | *KOKKU km-ga:* |  |

1. …………..…(dokumentide loetelu).

Üleantava lepingu eseme maksumus on *……………….* eurot (lisandub käibemaks).

Lepingu jääk … *(tuua välja siis, kui töid antakse üle kuude kaupa)*.

………………. *(*täitja *lepingujärgse kontaktisiku nimi)* kinnitab, et lepingu ese on üleantud tähtaegselt, vastavalt lepingus sätestatud tingimustele.

…………….. *(*tellija *lepingujärgse kontaktisiku nimi)* kinnitab, et vastuvõetud lepingu ese vastab lepingus sätestatud tingimustele ning lepingu ese on üleantud ja vastuvõetud vastavalt lepingus sätestatud tähtajale ja tingimustele.

*Käesolev üleandmise-vastuvõtmise akt on allkirjastatud digitaalselt.*

Täitja: Tellija:

………………… ………………….